KOMMISSIONEN FOR DE EUROPÆISKE FÆLLESSKABER 
Bruxelles, den 22.04.1998 
KOM(1998) 250 endelig udg. 
Forslag til 
RÅDETS FORORDNING (EF) 
om indskrænkning af visse økonomiske forbindelser 
med Forbundsrepublikken Jugoslavien 
(forelagt af Kommissionen) 

BEGRUNDELSE 
I lyset af den alvorlige udvikling i Forbundsrepublikken Jugoslavien (FRJ) med hensyn til 
situationen i Kosovo fastlagde Rådet for Den Europæiske Union den 19. marts 1998 
fælles holdning 98/240/FUSP, på grundlag hvilken Fællesskabet bl.a. kan tage skridt til at 
nedtone visse økonomiske forbindelser med FRJ eller Republikken Serbien. Et sådant 
indgreb fra Fællesskabets side kræver EF-lovgivning på basis af et forslag fra 
Kommissionen. Rådet vil på basis af nærværende forslag fra Kommissionen kunne udstede 
den relevante forordning. 
Kommissionen har i fuldt omfang taget hensyn til den alvorlige trussel mod freden i 
regionen, som FRJ's og Serbiens regeringers adfærd afføder, og den stiller derfor forslag 
til et EF-retsakt, som inden for folkerettens grænser tillader en bred fortolkning af 
restriktionerne i den fælles holdning. 
Denne brede tilgang afspejler sig i bestemmelserne vedrørende personer og organer, der er 
omhandlet i forordningen (artikel 5) og de forskellige typer statslig støtte i forbindelse 
med eksportkreditter til handel med og investeringer i Republikken Serbien. Det samme 
gælder salg af eller leverancer til FRJ af udstyr, der kan anvendes til intern undertrykkelse 
eller terrorisme. Af tidsårsager indeholder dette forslag kun en begrænset liste over sådant 
udstyr. Fællesskabet vil dog på basis af den allerede eksisterende mekanisme, der er 
omhandlet i artikel 2, for revision og/eller supplering af listen hurtigt kunne træffe 
beslutninger i den henseende. Med en længerevarende beslutningsproces ville FRJ kunne 
få tid til at skaffe sig sådant udstyr, som måtte blive føjet til listen. Ved i artikel 1, litra a) 
og d), at fastsætte, at ikke blot direkte men også indirekte leverance eller salg af nævnte 
udstyr til FRJ sammen med støttevirksomhed er forbudt, sættes medlemsstaternes 
nationale myndigheder i en bedre juridisk position til at gribe ind over for eventuelle 
forsøg på at omgå sanktionerne. 
Bestemmelserne om leverancer og salg til FRJ finder ikke anvendelse på bestående 
kontrakter eller transaktioner, som allerede er under gennemførelse (artikel 1, litra b)). På 
samme måde gælder forbuddet mod at yde eller anvende statslig finansiering til 
privatiseringer i Republikken Serbien ikke finansiering, for hvilken der allerede er indgået 
retligt bindende forpligtelser (artikel 1, litra c)). 
Bestemmelserne om gensidig information af Kommissionen og medlemsstaterne og om 
sanktioner i tilfælde af overtrædelse af forordningen (artikel 3 og 4) vil bidrage til at gøre 
forordningen effektiv. 
£ 
Rådets forordning (EF) nr /98 
af.... 1998 
om indskrænkning af visse økonomiske forbindelser 
med Forbundsrepublikken Jugoslavien 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
73g og 228a, 
under henvisning til fælles holdning 98/240/FUSP fastlagt af Rådet på grundlag af artikel 
J.2 i traktaten om oprettelse af Den Europæiske Union, om restriktive foranstaltninger 
over for Forbundsrepublikken Jugoslavien1, 
under henvisning til forslag fra Kommissionen, og 
ud fra følgende betragtninger: 
Der fastlægges ved nævnte fælles holdning restriktive foranstaltninger over for 
Forbundsrepublikken Jugoslavien, herunder en aktion fra Fællesskabets side til at 
indskrænke visse økonomiske forbindelser; 
visse af disse foranstaltninger henhører under Det Europæiske Fællesskabs kompetence; 
der er derfor navnlig for at undgå en fordrejning af konkurrencen behov for EF-
lovgivning til gennemførelse af disse foranstaltninger, for så vidt angår Fællesskabets 
område; dette område anses med henblik på denne forordning for at omfatte de af 
medlemsstaternes territorier, hvor traktaten om oprettelse af Det Europæiske Fællesskab 
finder anvendelse; 
det er formålstjenligt, at Kommissionen beføjes til at supplere og/eller om fornødent 
ændre listen over udstyr, der kan anvendes til intern undertrykkelse eller terrorisme i 
overensstemmelse med bestemmelserne i forordning (EØF) nr. 2603/69, særlig artikel 3, 
4og9; 
1 EFT L 95 af 27.3.1998, s. 1. 
det er nødvendigt, at Kommissionen og medlemsstaterne informerer hinanden om, hvilke 
foranstaltninger der træffes i henhold til denne forordning, og at de udveksler anden 
relevant information med berøring til denne forordning -
UDSTEDT FØLGENDE FORORDNING: 
Artikel 1 
Følgende er forbudt: 
a) levering eller salg, direkte eller indirekte, til Forbundsrepublikken Jugoslavien 
(Serbien og Montenegro) af det udstyr, der er omhandlet i bilaget til denne 
forordning 
b) levering og/eller anvendelse af statslig og/eller anden offentlig finansieringsstøtte, 
forsikring af og/eller garanti af ny eksportkredit i forbindelse med handel eller 
investeringer i Republikken Serbien eller i forbindelse med fornyelse eller 
forlængelse af eksportkredit, hvis gennemførelsen af kontrakten eller 
transaktionen, hvortil eksporkreditten er ydet, endnu ikke er påbegyndt 
c) levering eller anvendelse af statslig og/eller anden offentlig finansiering til 
privatiseringer i Republikken Serbien, for hvilken der endnu ikke er indgået retligt 
bindende forpligtelser 
d) al virksomhed, der direkte eller indirekte har til formål eller til virkning at fremme 
de i denne artikel nævnte transaktioner eller aktiviteter. 
Artikel 2 
Kommissionen beføjes hermed til at supplere og/eller ændre bilag i overensstemmelse med 
bestemmelserne i forordning (EØF) nr. 2603/69, særlig artikel 3, 4 og 9. 
Sådan supplering og/eller ændring offentliggøres i De Europæiske Fællesskabers Tidende. 
U 
Artikel 3 
Hver af medlemsstaterne beslutter, hvilke sanktioner der skal træffes, hvis bestemmelserne 
i denne forordning overtrædes. 
Artikel 4 
Kommissionen og medlemsstaterne underretter hinanden om, hvilke foranstaltninger der 
træffes i henhold til denne forodning, og udveksler anden relevant information, som de 
råder over, og som har berøring til denne forordning, f.eks. om overtrædelser og 
håndhævelsesproblemer, nationale domstoles domme eller beslutninger truffet af relevante 
internationale fora. 
Artikel 5 
Denne forordning finder anvendelse: 
' på Fællesskabets område, også dets luftrum 
om bord på fly og skibe under en medlemsstats jurisdiktion 
på alle personer andetsteds, der er statsborger i en medlemsstat 
på alle organer, der er oprettet eller stiftet i henhold til en medlemsstats 
lovgivning. 
Artikel 6 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i.... 
På Rådets vegne 
Formand 
r 
BILAG 
Udstyr som omhandlet i artikel 1, litra a), der kan anvendes til intern undertrykkelse eller 
terrorisme 
Udstyr til kontrol med og påvisning af kriminalitet (f.eks.) 
håndjern 
fodlænker 
ankeljern 
bedøvelsesgeværer 
laserudstyr 
stave 
immobiliseringsgeværer 
politihjelme og -skjolde 
fingeraftryksudstyr 
Mekanisk drevne projektører 
Militært b^ggeudstyr 
Komponenter og dele til ammunition 
Bajonetter 
Forladevåben (fremstillet efter 1890) 
Soldaterhjelme 
Skudsikre veste 
Udstyr til fremstilling af jagtgeværer 
Udstyr til håndladning af ammunition 
Kommunikationsaflytningsudstyr 
Optiske halvlederdetektorer 
Billedforstærkerrør 
Billedplansystemer 
Direkte billeddannende udstyr (synligt eller infrarødt lys) 
Kameraer med billedforstærkning 
Kameraer med billedplansystemer 
Sensorrelateret software 
Sensorrelateret teknologi 
Afskydningsudstyr 
Ombyggede militærfly 
Jagtgeværer 
Patroner til jagtgeværer 
C 
ISSN 0254-1459 
KOM(98) 250 endelig udg. 
DOKUMENTER 
DA 10 11 09 02 
Katalognummer : CB-CO-98-270-DA-C 
ISBN 92-78-35327-2 
Kontoret for De Europæiske Fællesskabers Officielle Publikationer 
L-2985 Luxembourg 
T-